Jesu o tla busa a le kwa legodimong e le Kgosi ya Bogosi jwa Modimo. Moporofeti Daniele o ne a kwala jaana: “Ke ne ka nna ka leba mo diponatshegelong tsa bosigo, mme bona! go ne go tla mongwe yo o tshwanang le morwa motho [Jesu yo o tsositsweng] mo marung a magodimo; mme a kgona go tsena kwa go Mogologolo wa Malatsi [Jehofa Modimo], mme ba mo atametsa fa pele ga Ene yoo. Mme [Jesu] o ne a newa bobusi le seriti le bogosi, gore ditšhaba, ditlhopha tsa ditšhaba le dipuo tsotlhe di mo direle. Bobusi jwa gagwe ke bobusi jo bo nnang ka bosakhutleng jo bo se kitlang bo feta, mme bogosi jwa gagwe ke jo bo se kitlang bo senngwa.”—Daniele 7:13, 14; Luke 1:31, 32; Johane 3:13-16. 7, 8. Jesu o bontshitse boikokobetso ka ditsela dife fa e sa ntse e le ngwana le mo bodireding jwa gagwe mo lefatsheng?